ক্যামাক স্ট্রিটে তৃণমূলের বিশেষ বৈঠক, নজর ২০২৬-এর নির্বাচন

ওয়েব ডেস্ক: ২৬-এর বিধানসভা নির্বাচনকে সামনে রেখে আজ শুক্রবারও বৈঠকে বসলেন অভিষেক বন্দ্যোপাধ্যায়ের (Abhishek Banerjee)। পূর্ব বর্ধমানের (East Burdwan) জেলা নেতৃত্বের সঙ্গে বৈঠক শুরু করলেন তৃণমূলের সেকেন্ড ইন কমান্ড। কলকাতার ক্যামাক স্ট্রিটে অনুষ্ঠিত হল বিশেষ সাংগঠনিক বৈঠক। সকাল ১১টা থেকে শুরু হওয়া এই বৈঠকে যোগ দেন পূর্ব বর্ধমান জেলার একাধিক উচ্চপদস্থ নেতা-মন্ত্রীরা।

বৈঠকে উপস্থিত রয়েছেন কাটোয়ার বিধায়ক সহ তৃণমূলের জেলা সভাপতি রবীন্দ্রনাথ চ্যাটার্জি, সাংসদ শর্মিলা সরকার, কীর্তি আজাদ, মন্ত্রী স্বপন দেবনাথ, সিদ্দিকুল্লা চৌধুরী সহ রাজ্যের বেশ কয়েকজন গুরুত্বপূর্ণ নেতৃত্ব।

আরও পড়ুন: বিহারে তিন লক্ষ ভোটার বাংলাদেশ-নেপালের নাগরিক!

রাজনৈতিক মহলের মতে, আসন্ন ২০২৬ সালের বিধানসভা নির্বাচনকে সামনে রেখেই এই বিশেষ বৈঠকের আয়োজন করা হয়েছে। জেলা ও ব্লক স্তরে সংগঠনকে আরও মজবুত করার লক্ষ্যে একাধিক কৌশলগত আলোচনা হবে বলে সূত্রের খবর।

তৃণমূলের নেতৃত্ব শিবির মনে করছে, আসন্ন নির্বাচনে সংগঠনকে চাঙ্গা করতে এবং তৃণমূলের অবস্থানকে আরও শক্তিশালী করে তুলতে আজকের বৈঠক বিশেষ তাৎপর্যপূর্ণ। তবে রাজনৈতিক বিশ্লেষকদের মতে, এই বৈঠকের কার্যকারিতা কতটা বাস্তবে প্রভাব ফেলবে, তা সময়ই বলবে। উল্লেখ্য, এর আগেও অন্যান্য জেলা নেতৃত্বের সঙ্গে বৈঠক সেরেছেন তৃণমূলের সেকেন্ড ইন কমান্ড। তবে আজকের এই বৈঠক থেকে কী কী বার্তা দেন তিনি সেদিকেই নজর সকলের।

দেখুন অন্য খবর